RMS Carpathia

**RMS ''Carpathia*** ialah [[kapal wap]] penumpang [[lintasan rentas Atlantik|rentas Atlantik]] [[Cunard Line]] yang telah dibina oleh [[Swan Hunter|Swan Hunter & Wigham Richardson]].

*Carpathia* melakukan pelayaran sulungnya pada 1903 dan menjadi terkenal kerana digunakan untuk menyelamatkan merea yang terselamat dari [[RMS Titanic|RMS *Titanic*]] setelah ia [[Penenggelaman RMS Titanic|melanggar aisberg dan tenggelam]] pada 15 April 1912. *Carpathia* sendiri telah tenggelam di Lautan Atlantik pada 17 Julai 1918 ketika [[Perang Dunia Pertama]], setelah ditorpedo oleh [[U-bot]] [[Tentera Laut Jerman Imperial]] di kawasan perairan Ireland. Lima krew kapal ini terkorban dalam penenggelamannya.

==Sejarah==
===Pembinaan dan perkhidmatan awal===
[[Royal Mail Ship|RMS]] *Carpathia* telah dibina oleh [[Swan Hunter|Swan Hunter & Wigham Richardson]] di limbungan kapal mereka di [[Newcastle upon Tyne]], [[England]]. Ia telah dilancarkan pada 6 Ogos 1902 dan melalui [[ujian laut|ujian-ujian laut]] dari 22 hingga 25 April 1903. *Carpathia* [[sesaran (kapal)|menyesar]] 8,600 [[tan panjang]] (8,700 t) dan berkepanjangan 541 kaki (165 m) dan [[rasuk (kapal)|berkelebaran]] 64 kaki 6 inci (19.66 m).

*Carpathia* melakukan pelayaran sulungnya pada 5 Mei 1903 dari [[Liverpool]], England ke [[Boston]], [[Amerika Syarikat|AS]] dan berkhidmat di antara [[New York City]], Gibraltar, Genova, Naples, [[Trieste]] dan [[Rijeka|Fiume]].

===Bencana *Titanic*===
 *Carpathia* sedang berlayar dari New York City ke Fiume, [[Austria-Hungary]] (kini [[Rijeka]], Croatia) pada malam Ahad, 14 April 1912. Antara penumpangnya ialah pelukis Amerika [[Colin Campbell Cooper]] dan isterinya [[Emma Lampert Cooper|Emma]], jurnalis Lewis P. Skidmore, jurugambar Dr. Francis H. Blackmarr dan Charles H. Marshall, yang tiga anak saudara perempuannya berlayar di dalam *Titanic*.

Pengendali wayarles *Carpathia*, [[Harold Cottam]], telah terlepas mesej-mesej awal dari *Titanic* kerana dia berada di anjungan ketika mesej diterima. Dia kemudiannya menerima mesej-mesej dari [[Cape Race]], [[Newfoundland]], menyatakan mereka mempunyai trafik persendirian untuk *Titanic*. Dia memikirkan yang dia boleh membantu dan pada 12:11 a.m. pada 15 April dia telah menghantar mesej ke *Titanic* menyatakan bahawa Cape Race mempunyai trafik untuk mereka. Dia menerima isyarat kecemasan *Titanic* sebagai balasan. Cottam mengejutkan Kapten [[Arthur Rostron|Arthur Henry Rostron]] yang kemudiannya menetapkan arah tujuan kapal itu dengan segera pada kelajuan maksimum (17 [[knot (unit)|kn]] (20 bsj; 31 km/j)) ke arah kedudukan terakhir *Titanic* yang diketahui, kira-kira 58 batu (93 km) jauh. Rostron mengarahkan air panas dan pemanasan kapal tersebut dihentikan untuk menghasilkan sebanyak mungkin wap untuk enjin-enjin. Pada kelajuan penuh, *Carpathia* memakan masa empat jam untuk mencapai *Titanic*, tetapi *Titanic* hanya terapung selama dua jam dan tenggelam sebelum *Carpathia* tiba, mengorbankan nyawa 1,523 penumpang dan krewnya. Pada 4:00 pagi, *Carpathia* tiba di tempat kejadian, selepas meredah medan ais yang berbahaya, dan menyelamatkan 705 orang yang terselamat daripada bot-bot keselamatan *Titanic*.


Hasil usaha penyelamat mereka, krew *Carpathia* telah dianugerahkan pingat-pingat daripada mereka yang terselamat. Ahli krew telah dianugerahkan pingat gangsa, para pegawai menerima pingat perak, dan Kapten Rostron menerima piala perak dan pingat emas yang disampaikan oleh [[Molly Brown|Margaret Brown]]. Rostron telah dikurnia darjah kesatria oleh Raja [[George V]], dan kemudiannya dijemput menjadi tetamu di [[Rumah Putih]] oleh [[William Howard Taft|President Taft]], di mana beliau dianugerahkan [[Pingat Emas Kongres]], penghormatan tertinggi [[Kongres Amerika Syarikat]] boleh anugerahkan kepadanya.

===Perkhidmatan dalam Perang Dunia Pertama===
Ketika [[Perang Dunia Pertama]], *Carpathia* telah digunakan untuk memindahkan tentera Kanada dan Amerika ke Eropah. Ia telah digunakan sebagai [[kapal pengangkut tentera]] oleh [[Pasukan Ekspedisi Kanada]]. Sesetengah pelayarannya adalah dalam satu [[konvoi]], belayar dari New York melalui Halifax ke Liverpool dan Glasgow. Antara penumpangnya ketika tahun-tahun peperangan ialah [[Frank Buckles]] yang kemudiannya menjadi veteran Amerika terakhir yang terselamat dari perang tersebut.

===Penenggelaman===

Pada 15 Julai 1918, *Carpathia* meninggalkan Liverpool dalam satu konvoi menghala ke Boston. Pada pagi musim panas 17 Julai ia ditorpedo, pada jam 9:15, di [[Laut Celt]] oleh [[kapal selam]] [[Tentera Laut Jerman Imperial]] *U-55*. Daripada tiga torpedo yang dilancarkan ke arah kapal tersebut, satu melanggar bahagian sisi kiri kapal sementara yang lain menembusi bilik enjin, membunuh dua penjaga api dan tiga pemepat. Sedang *Carpathia* mula tenggelam dari hadapan dan mengiring ke kiri, Kapten William Prothero memberikan arahan untuk meninggalkan kapal. Kesemua 57 penumpang  dan 281 ahli krew yang terselamat menaiki bot keselamatan semasa kapal itu tenggelam. *U-55* timbul dan melancarkan torpedo ketiga ke arah kapal dan sedang menghala ke arah bot-bot keselamatan ketika [[sekoci]] [[sekoci kelas Azalea|kelas *Azalea*]] [[HMS Snowdrop|HMS *Snowdrop*]] tiba di tempat kejadian dan menghalau kapal selam tersebut dengan tembakan sebelum mengambil mereka yang terselamat dari *Carpathia*.

*Carpathia* tenggelam pada 11:00 pagi di kedudukan 49.25&deg; N 10.25&deg; B, kira-kira 120 batu (190 km) barat [[Fastnet Rock|Fastnet]].

===Pencarian dan kerja-kerja penyelamatan===
Pada 9 September 1999, servis wayar [[Reuters]] dan AP melaporkan bahawa Argosy International Bhd., yang diketuai oleh [[Graham Jessop]], anak kepada peneroka bawah laut [[Keith Jessop]], dan ditaja oleh [[Agensi Bawah Air dan Marin Kebangsaan]], telah menemui bangkai *Carpathia* pada kedalaman 600 kaki (180 m), 185 batu (298 km) barat [[Land's End]]. Cuaca buruk menghalang kapalnya meninggalkan kedudukan tersebut sebelum Jessop sempat mengesahkan penemuan tersebut menggunakan kamera bawah air. Namun, apabila dia kembali ke kedudukan tersebut, bangkai tersebut rupa-rupanya bukan *Carpathia*, tetapi adalah bangkai kapal *Isis* milik [[Hamburg-America Line]] yang tenggelam pada 8 November 1936.

Pada tahun 2000, penulis dan penyelam Amerika, [[Clive Cussler]] telah mengumumkan bahawa organisasinya, NUMA, telah menemui bangkai sebenar *Carpathia* pada musim bunga tahun tersebut, pada kedalaman 500 kaki (150 m). Selepas ia diserang kapal selam, *Carpathia* mendarat di dasar lautan secara menegak. NUMA memberikan kedudukan anggarannya di 120 batu (190 km) barat [[Fastnet Rock|Fastnet]], Ireland.

Bangkai kapal tersebut kini dimiliki oleh [[Premier Exhibitions|Premier Exhibitions Inc.]], sebelumnya dikenali sebagai RMS *Titanic* Inc, yang merancang untuk memperoleh semula objek-objek dari tempat nahas.

==Galeri==
<gallery widths="200px" heights="150px">
Fail:RMS Carpathia Launch.jpg|Badan kapal *Carpathia* berwarna kelabu berada di atas landasan kapal, menantikan pelancaran.
Fail:Carpathia-54.jpg|*Carpathia* berlabuh di New York selepas penyelamatan mereka yang terselamat dari *Titanic*
Fail:Molly brown rescue award titanic.jpg|[[Molly Brown|Margaret Brown]] (kanan) memberikan Kapten [[Arthur Rostron|Arthur Henry Rostron]] anugerah atas perkhidmatannya dalam penyelamatan mereka yang terselamat dari *Titanic*
Fail:Rms carpathia passengers on deck 1914 blasius zeiser osa group of 1914.JPG|Gambar penumpang-penumpang *Carpathia* atas dek yang jarang (sekitar 1914) yang tidak berhubung dengan bencana *Titanic*.
</gallery>

==Rujukan==


==Bacaan lanjut==
* Butler, Daniel Allen, *The Other Side of the Night* (Casemate, 2009)
* Eaton, John P. and Haas, Charles A., *Titanic: Triumph and Tragedy'' (W. W. Norton & Company, edisi ke-2 1995)

## Pautan luar

*Carpathia di thegreatoceanliners.com 
*Carpathia: Penumpang dan Krew
*Biografi Kapten Rostron
*Carpathia (1903–1918 ; 13,555 tan) 
*Galeri Foto RMS Carpathia Maritimequest
*RMS Carpathia di sorbie.net
*Foto Carpathia 1907 oleh Marjorie Champlin Bowen
*Video BBC News yang menerangkan selaman penerokaan kapal tersebut
*Data Carpathia di MaritimeQuest
*Pelan menyelam Carpathia